cyanic-selkie/wikianc huggingface dataset:
प्रतापगढ़, राजस्थान
रीति-रिवाज
यहां की एक अन्य मूर्खतापूर्ण जनजातीय परंपरा 'वनदेवी' पूजन' है- जिन दम्पतियों के संतान नहीं होती, वे निस्संतान, छोटी-मोटी पूजा के बाद अकेले जंगल में जा कर जंगल के एक पेड़ को गुपचुप आग लगा देते हैं और यह मानते हैं कि इस 'अग्नि' से वनदेवी प्रसन्न हो कर उनकी गोद भर देंगी, पर 'सीतामाता' में इस अन्धविश्वास के चलते बड़े पैमाने पर वृक्ष काल-कवलित होते रहे हैं। प्रतापगढ़ के युवा फिल्मकार [प्रवेश परदेसी] ने इसी तरह की कुछ स्थानीय प्रथाओं पर फिल्मांकन से लोगों का ध्यान खींचा है|
आदिवासी-आवास
हालांकि पीने का पानी नीचे से ऊपर चढ़ाने में आदिवासी स्त्रियों को हर दिन बहुत मेहनत-मशक्कत करनी पड़ती है, परन्तु गांवों में केलू की छतों वाले में कच्चे मकान या झोंपडियां पहाड़ की ऊँचाई पर बनाने का रिवाज़ इस इलाके में बड़ा पुराना है, ताकि नीचे से ऊपर की तरफ़ आते अजनबियों को दूर से ही देखा जा सके. आगंतुक मेहमानों का ढोल बजा कर स्वागत करने और उन्हें नया साफा बांधने की रस्म भी यहां पुरानी है। मकान कच्चे और केलू के खपरैलों वाले हैं, जो घास, बांस, अधपकी ईंटों, काली मिट्टी और लकड़ी से बनाये जाते हैं। कारण अज्ञात है, पर प्रायः यहां के ग्रामीण घरों में खिड़कियाँ ही नहीं होतीं!
पहनावा और जेवर
ग्रामीण अंचलों की औरतों का मुख्य पहनावा सूती घाघरा, छपी हुई गहरी लाल-भूरी ओढनी और कब्ज़ा (ब्लाउज) है, गहने प्रायः चांदी के ही होते हैं। शादी में भी यथाशक्ति चांदी ही भेंट में दी जाती है। औरतें पाँव, हाथ, गर्दन, कान और सिर पर विभिन्न तरह के गहने धारण करती हैं, स्त्रियां सिर पर 'बोर' या 'बोरला', पांवों में 'कड़ी', बाहों में 'बाजूबंद', बालों में 'लड़ी-झुमका', उँगलियों में अंगूठियां और नाक में 'नथ' या 'लोंग' धारण करती हैं। आदमी अक्सर साफा, पाग (पगड़ी) धोती और सूती कमीज़ या अंगरखा-कुर्ता पहनते हैं, पर वे शरीर पर कोई खास आभूषण नहीं पहनते। कुछ खास 2 जातियों में मर्दों के कान में 'मुरकी' ज़रूर दिखलाई देती है। बोहरा मुसलमान सिर पर सामान्यतः (क्रोशिये से बुनी कलापूर्ण) टोपी लगाते हैं।
वार-त्यौहार और मेले-ठेले
प्रतापगढ़ जिले में अम्बामाता, गुप्तेश्वर महादेव, सीतामाता, गोतमेश्वर, शोली हनुमान, भंवर माता, दीपेश्वर और कुछ अन्य मंदिरों और तीर्थों पर निर्धारित तिथियों पर ग्रामीण मेले लगते हैं और काका साहब की दरगाह पर सालाना उर्स।
सारे प्रमुख हिन्दू और मुस्लिम त्यौहार यहां मनाये जाते हैं। दिवाली, गोवर्धन पूजा, होली, रंग-तेरस, राखी, महाशिवरात्रि, हनुमान जयन्ती और दशहरा उनमें सर्वप्रमुख त्यौहार हैं। शरद नवरात्र और वसंत नवरात्रि भी यहां लोकप्रिय हैं। होली पर 'ढून्ढोत्सव' मनाये जाने का रिवाज़ है। पूरे हिंदुस्तान की तरह लोग 'धुलेंडी' पर रंग नहीं खेलते, होली के १३ दिन बाद पड़ने वाली तिथि 'रंग-तेरस' के दिन रंग-गुलाल लगाने की प्रथा है। 'दशामाता उत्सव' के दौरान गांवों में गैर नृत्य किया जाता है, 'भाग-दशमी तीज' पर बाबा रामदेव की सवारी निकलती है और 'शीतला सप्तमी' पर जब घरों में अक्सर चूल्हा नहीं जलाया जाता, मकई से बने एक दिन पुराने (ठन्डे) ढोकले खाए जाते हैं। कोई भी शुभ काम करने पहले 'गंगोज' और रात्रि-जागरण यहां के ग्रामीण अंचलों में हमेशा आयोजित होते हैं, देवरा-पूजन कर के 'देवरे की पाती' भी मांगलिक अवसरों पर अक्सर ली जाती है।
जिले में मुस्लिम जनसँख्या बहुतायत में न होने पर भी यहाँ ईद, मुहर्रम,बारावफात,२२ रज्जब, १४ शबेरात, जमात-उल-विदा आदि त्यौहार स्थानीय मुस्लिम मनाते हैं। सिंधी हिन्दू पर्वों और त्योहारों के अलावा के अलावा लोहड़ी और चेटीचंड जैसे त्यौहार भी मनाते हैं। सिक्ख और ईसाई आबादी लगभग नगण्य होने से यहाँ गुरुद्वारे और चर्च नज़र नहीं आते.
भाषा, साहित्यकार, तीर्थ, हस्तकला-परंपरा और नगर
क्षेत्र की सर्वप्रचलित भाषा हिन्दी है, पर 'कान्ठली' स्थानीय ग्रामीण बोली है, जिसमें मेवाड़ी, मालवी, गुजराती और वागडी जैसी बोलियों के शब्द हैं।
यहां भी हर शहर की तरह कई छोटे-मोटे कवि और शायर हैं, पर पूछने पर प्रमुख लेखक के रूप में लोग 'परदेशी' (वास्तविक नाम : मन्नालाल शर्मा (1923-1977) का नाम बड़े सम्मान से लेते हैं, जिन्होंने अपने छोटे से जीवन-काल में १५ उपन्यास, १६ कविता संग्रह, ८ बाल-साहित्य पुस्तकें, ३ नाटक और १४ अनूदित किताबें हिन्दी में प्रकाशित कीं. उनकी स्मृति में नगरपालिका प्रतापगढ़ ने एक छोटा सा सार्वजनिक पार्क भी निर्मित किया है। 'परदेसी-परिवार' की नई पीढ़ी पत्रकारिता और फिल्म-निर्माण में लगी है।
left|thumb|प्रतापगढ़ शहर में स्थित 'काका साहब' की दरगाह : हे. शे. प्रतापगढ़ के अनेकानेक संपन्न मुस्लिम बोहरा परिवार मध्य-पूर्व के देशों में रह कर व्यापार में संलग्न हैं, पर साल में एकाध बार प्रवासी बोहरा व्यवसाइयों को अपने शहर की याद उन्हें प्रतापगढ़ खींच ही लाती है। पर उनके बनवाए बहुत से महंगे, आधुनिक सुख-सुविधाओं से युक्त साल भर खाली पड़े मकान, अपने मालिकों के लौटने की बाट जोहते से दिखते हैं! यहाँ मुस्लिमों का प्रमुख आकर्षण है- मुस्लिम संत सैयदी काका साहब की दरगाह, जिसकी इधर बड़ी मान्यता है! खास तौर पर सैयदी काका साहब के उर्स पर, जो हर बरस आयोजित होता है, दुनिया भर के बोहरा-मुसलमान प्रतापगढ़ आते और श्रद्धापूर्वक काका साहब, उनकी मरहूम बेगम और उनके साहबजादे की पास-पास बनी तीन मजारों पर अकीकत के फूल पेश करते हैं।
प्रतापगढ़ जिले के कई मामूली छोटे-मोटे गाँवों के फिटर, प्लंबर, कारीगर और खाती तक मध्य-पूर्वी देशों में प्रवासी भारतीयों के बतौर मजदूर अपना जीवन-यापन कर रहे हैं।
प्रतापगढ़ जिले में दर्शनीय
दूसरा और बड़ा 'आदिवासी-तीर्थ' है–गौतमेश्वर, जो अरनोद से कुछ ही दूर एक सुरम्य पहाड़ी घाटी की तलहटी में है, जहाँ चौथी और पांचवी शताब्दी के प्राचीन मंदिर हैं। हर बरस यहाँ 'मीणा' समाज के जनजातीय श्रृद्धालुओं का सालाना-मेला भरता है, जिसमें दूर-दूर तक के हजारों आदिवासी जोर-शोर से हिस्सा लेते हैं। यहाँ का मंदाकिनी-कुंड भारत की सबसे पवित्र और पूजनीय मानी जाने वाली नदी गंगा की सी मान्यता रखता है।
कहा जाता है कि त्रेता युग में महर्षि श्रृंग ने इस स्थल पर रह कर कठोर तपस्या की थी जिनके प्रताप से यहाँ 'गंगा' की भूमिगत धारा प्रकट हुई. स्थानीय लोगों का विश्वास है कि जैसे ऋषिवर गौतम को गौ-हत्या के पाप से यहां मंदाकिनी-कुंड आ कर 'मुक्ति' मिली थी, उसी तरह इस कुंड में स्नान करने और गौतमेश्वर-महादेव के दर्शन से सारे पाप नष्ट हो जाते हैं। हालत यहां तक है कि इसी धार्मिक-स्थल पर बनी हुई आदिवासियों की पुरानी “कचहरी” फीस ले कर औपचारिक तौर पर छपा हुआ और मुहर लगा हुआ 'पापमुक्ति-प्रमाणपत्र' भी जारी करती है!
राजस्थान सरकार ने पर्यटन विभाग के माध्यम से लगभग १ करोड़ २० लाख रुपयों के आर्थिक सहयोग से इस तीर्थस्थान के 'पुनरुद्धार' की योजना वर्ष २०११ के लिए स्वीकृत की थी।
हिंदुओं के दूसरे लोकप्रिय धार्मिक-स्थान यों तो हर भारतीय शहर की तरह यहां भी शिव, हनुमान, अम्बा, आदि के अनगिनत छोटे-मोटे-मंदिर हैं, किन्तु 'भ्रामरीदेवी' या 'भंवरमाता' शक्तिपीठ (छोटी सादडी), 'अम्बामाता', 'कमलेश्वर महादेव', 'गुप्तेश्वर' मंदिर आदि प्रमुख देवस्थान हैं, जिन पर नियमित रूप से श्रद्धालु आते हैं।
छोटी सादडी से बस थोडी ही दूर स्थित भंवरमाता मन्दिर का निर्माण आज से लगभग १२५० साल पहले 'मान्वायनी-गोत्र' के एक राजा गौरी ने करवाया था, जैसी कि उसके तत्कालीन राजकवि सोम द्वारा उत्कीर्ण करवाए गए मन्दिर के भीतर स्थापित एक बहुत ही पुराने शिलालेख से जानकारी मिलती है। 'भंवरमाता' शक्तिपीठ का भूगोल भी रोचक है, ऊंची-ऊंची कठोर चट्टानों के बीच, खास तौर पर बरसात की ऋतु में लगभग सत्तर-अस्सी फुट की ऊँचाई से गिरने वाले एक प्राकृतिक झरने के कारण, जो सिर्फ वर्षाकाल में जीवित रहता है।
जाखम बाँध
सिंचाई के लिए निर्मित यह बाँध एक लोकप्रिय पर्यटक स्थान है।
प्रतापगढ़ जिले की हस्तकला
प्रतापगढ़ की एक सुप्रसिद्ध हस्तकला है- कांच पर मीनाकारी के आभूषण बनाने का हस्तशिल्प थेवा, जिसके आविष्कार का श्रेय पुराने ज़माने के एक स्वर्णकार नाथूजी सोनी को दिया जाता है। इस हस्तशिल्प में हरे, लाल, पीले, नीले और हरे कांच की परत पर सोने की परम्परागत नक्काशी और चित्रांकन किया जाता है। आभूषणों के अलावा कई उपयोगी सजावटी वस्तुओं के रूप में भी 'थेवा-कला' अपना विस्तार कर रही है।
अब थेवा बनाने वाले स्थानीय सुनार-परिवार स्वयं को 'राजसोनी' लिखते हैं। उनके बाद की पीढ़ी के कई स्वर्णकारों ने राज्य-स्तरीय, राष्ट्रीय, यहां तक कि कई अंतरराष्ट्रीय स्वर्णाभूषण प्रतिस्पर्धाओं में शिरकत करते हुए अपने लिए महत्वपूर्ण पुरूस्कार और सम्मान जीते हैं। यहां तक कि प्रतापगढ़ की इस विशिष्ट हस्तकला 'थेवा' का उल्लेख एन्सैक्लोपेडिया ब्रिटानिका के "पी" खंड में तक में किया जा चुका है। इस पुरानी कला-परंपरा में डिजाइन सम्बंधी आधुनिक नवाचारों की बड़ी गुंजाइश है, पर अधिकांश राजसोनी अब भी आभूषणों की डिजाइन में नयापन लाने के प्रति अनुत्सुक जान पड़ते हैं! संयोग से पूरे राज्य में थेवा कला का कोई अलग (एक्सक्लूसिव) एम्पोरियम नहीं खुला है, जब कि इस आभूषण कला के निर्यात की पर्याप्त संभावनाएं हैं।
left|thumb|प्रतापगढ़ में नवनिर्मित सर्किट-हाउस : हे. शे. पुराने ढब के शहर देखने हों तो प्रतापगढ़ भूली-बिसरी नगर नियोजन परम्परा की कहानी आप कहता क़स्बा है, इसे सही मायनों में 'शहर' कहना आपकी उदारता ही कही जाएगी! प्रतापगढ़ चार सौ साल पुरानी बसावट का कस्बानुमा शहर है, इसीलिये ठसाठस बसे शहर के पुराने हिस्से में एक-दूजे से जुडे मकान हैं, गलियां तंग और अंदरूनी सड़कें काफी संकरी हैं, पर शुभ है, पिछले कुछ एक सालों के दौरान शहर का विस्तार तेज़ी से हो रहा है। जैसे- भव्य सरकारी इमारतों में नई बनी कलेक्ट्री का पहला चरण (देखें ऊपर चित्र), हाल में निर्मित ४८ सरकारी बंगलों वाली सिविल लाइन, नवनिर्मित सर्किट हाउस, नया पोलिटेक्नीक भवन, १०२ मकानों की पुलिस लाइन और शीघ्र पूरा होने वाले जिला स्टेडियम आदि ध्यानाकर्षक हैं, तो निजी स्तर पर आधुनिक-शैली के कई बंगले और महंगे मकान बनवाये गए हैं, (खास तौर पर संपन्न बोहरा-मुस्लिम परिवारों द्वारा) जो अक्सर बाहर ही रहते हैं।
राजा दीपसिंह के शासन काल में निर्मित 'दीपेश्वर महादेव' के किनारे प्रतापगढ़ का एकमात्र बड़ा ताल, 'दीपेश्वर-तालाब' है, जहाँ अब शहर के धोबी, आज निर्बाध मैले कपड़े धोते हैं।
यहां के बाजारों का दृश्य निराशाजनक है। आज तक भी कोई आधुनिक' मॉल' या बड़ा डिपार्टमेंटल स्टोर शहर में नहीं है! इसके लिए कुछ लोग पडौसी मंदसौर या उदयपुर के बाजारों का रुख भी करते हैं। आधुनिक 'बाजार-संस्कृति' और यातायात-संस्कार (ट्रेफिक सेन्स) के लिहाज़ से प्रतापगढ़ आज भी एक शहर नहीं, एक अर्द्ध-शहरी कस्बा ही नज़र आता है! पशुओं को खुले आम सडकों पर आवारा खुले छोड़ देना यहां के पशुपालकों के स्वभाव में शामिल है। कच्ची बस्तियां भी यहाँ अपनी दशा सुधारे जाने के इंतज़ार में हैं |
प्रमुख फसलें
पुराने ज़माने में खरीफ की प्रमुख फसलें ज्वार, मक्का, तिल, कोदरा, कूरी, सामली, माल, चावल, मूंग, उड़द, चौलाई, अरहर, सन, कपास थीं, जब कि रबी की फसलों में गेंहूँ, जौ, चना, अफीम, सरसों, अलसी, अजवाइन, राई, मटर, मसूर और सुआ आदि प्रमुख थे।
आज इस क्षेत्र की प्रमुख फसलें गेंहूँ, मक्का, जौ, मूंगफली, सरसों और प्रमुख दलहन-फसलें सोयाबीन, चना, मूंग, उड़द, चौलाई आदि हैं। राजस्थान के कई हिस्सों में ज्यादातर उगाई जाने वाली फसल बाजरा यहाँ लगभग नहीं होती. हाँ, प्रतापगढ़ की सबसे महत्वपूर्ण नगद-उपज है– अफीम, जिसे इस तरफ ‘काला सोना’ भी कहते हैं। जिले में अफीम उगाने वाले ६७८१ काश्तकार लाइसेंसधारक हैं। केन्द्र सरकार के नारकोटिक्स ब्यूरो के अनुसार वर्ष २०११ में करीब १५,८५,३७३ किलो अफीम की सरकारी खरीद हुई थी। अफीम उत्पादन की नवीनतम स्थिति यह है-
यहां की कृषि आधारित अर्थव्यवस्था का दूसरा बड़ा स्रोत वनों से प्राप्त उपज है- जिसमें जलाऊ और इमारती लकड़ी (सागवान), गोंद, सफ़ेद मूसली, कत्था, महुआ, कोयला, शहद, करोंदा, टिमरु, तेंदू-पत्ता वगैरह हैं।
जन-प्रतिनिधि
सोलहवीं लोकसभा में चित्तौड़गढ़ लोक सभा निर्वाचन क्षेत्र संसदीय क्षेत्र से भारतीय जनता पार्टी के चन्द्रप्रकाश जोशी वर्तमान सांसद हैं। विधानसभा में प्रतापगढ़ विधानसभा निर्वाचन-क्षेत्र के ५ विधायक हैं | जिला परिषद (गठन वर्ष २०१०) में १७ सदस्य हैं। जिले में कुल १५२ ग्राम पंचायतें हैं जिनके १६३० निर्वाचित सदस्य हैं। प्रतापगढ़ नगर पालिका के २५ और छोटी सादडी के २० सदस्य निर्वाचित हैं। कृषि उपज मंडी प्रतापगढ़ के नए चुनावों की प्रक्रिया २०११ में पूरी हुई थी| नवीनतम स्थिति यह है- इस क्षेत्र के राजनैतिक भेदभाव को ले कर यहाँ के जन प्रतिनिधि अक्सर असुन्तुष्ट रहे हैं|
परिवहन और यातायात
राष्ट्रीय राजमार्ग-११३ (निम्बाहेडा से दहोद) पर अवस्थित प्रतापगढ़ सड़क-मार्ग से राजस्थान के अलावा गुजरात और मध्य प्रदेश से जुड़ा हुआ है। १२-ए यहां की अंतरराज्यीय एम.डी.आर. (मुख्य जिला सड़क) है। राजस्थान परिवहन निगम की और प्राइवेट बसें प्रतिदिन सभी प्रमुख गांवों के अलावा कई शहरों- मंदसौर(३२) निम्बाहेडा (८२)बांसवाड़ा (८५) चित्तौडगढ़ (११०) उदयपुर (१४५) राजसमन्द (१३३) अजमेर(३००), डूंगरपुर (९५) जयपुर (४१९) जोधपुर (४३५), धौलपुर(५८५), सूरत (५१२) और दिल्ली (७०५) के बीच चलती हैं। जिले में १८७९ किलोमीटर लंबी पक्की सड़कें और ७,५०० से ज्यादा (सभी श्रेणियों के) पंजीकृत वाहन हैं। 'अपेक्षाकृत ऊँचाई पर होने' से और रेल मंत्रालय की दृष्टि में 'खर्चीला सौदा' होने से अभी तक प्रतापगढ़ में रेल नहीं आ पाई है, जिसके लिए यहां के प्रशासक और नागरिक संयुक्त रूप से उत्सुक और प्रयासरत हैं। जिला कलेक्टर हेमंत शेष, पहले चरण में, मंदसौर (बड़ी लाइन)से प्रतापगढ़ को जोड़े जाने के लिए गंभीर कोशिशें कर रहे हैं। अपनी प्रतापगढ़-यात्रा के दौरान मुख्यमंत्री श्री अशोक गहलोत ने १८ मई २०११ को प्रतापगढ़-प्रशासन और नागरिकों को आश्वस्त किया है कि राजस्थान सरकार भी अपनी तरफ से प्रतापगढ़ में रेल लाने के प्रयासों में कभी पीछे नहीं रहेगी|
यहाँ का निकटतम हवाईअड्ड १४५ किलोमीटर दूर, डबोक, उदयपुर में है। मुंबई और दिल्ली के हवाई मार्ग के लगभग एकदम बीच में होने की वजह से प्रतापगढ़ शहर के नज़दीक धरियावद मार्ग पर 'एयरपोर्ट ऑथोरिटी ऑफ इंडिया' ने एक 'वी ओ आर स्टेशन' (वायुयान संकेतक केंद्र) स्थापित किया है। राजस्थान सरकार ने अप्रैल २०११ में लगभग २ किलोमीटर लंबी, बड़े जेट विमानों तक के उतरने लायक एक हवाई पट्टी गांव वरमंडल में (जो मुख्यालय से १२ कि॰मी॰ दूर है) मंज़ूर की है, जिसका लगभग ९ करोड की लागत से निर्माण-कार्य शुरू हो गया है! यही हवाई पट्टी 'भविष्य का हवाई-अड्डा' होगी!
पुलिस
प्रवीण कुमार शर्मा मई २०११ से यहां के जिला पुलिस अधीक्षक २०१३ तक रहे थे, अब इस पद पर श्रीमती पूजा अवाना कार्यरत हैं। अगर इतिहास के पन्नों में जाएँ तो महाराजा रघुनाथ सिंह के ज़माने में १९१२ में डिस्ट्रिक्ट पुलिस कप्तान (एस पी) का नया पद बनाया गया था जो घुडसवार पुलिस, पैदल सिपाहियों और हथियारखाने की व्यवस्थाएं भी देखते थे। उस ज़माने में प्रतापगढ़ राज्य में बस तीन थाने थे, सात पुलिस नाके, चार पुलिस चौकियां और नौ अन्य 'निगरानी स्थल'. आपत्काल से निपटने के लिए तब की पुलिस लोहे के भाले, 'मुंजाल', 'सींगल' टोपीदार (बारूदी) बंदूकों और घुडसवार टुकडियों से लैस थी। शहर के अलग अलग नौ नाकों पर तत्कालीन जागीरदारों की 'ठिकाना-फ़ौज' के सिपाही तैनात हुआ करते थे।
आज जिले में १३ पुलिस थाने- प्रतापगढ़, छोटी सादडी, धरियावद, अरनोद, पीपलखूंट, धौलापानी, धमोत्तर, रठांजना, सालमगढ, सुहागपुरा, देवगढ़, और हथूनिया में और इन थानों के अधीन विभिन्न स्थानों पर १६ पुलिस-चौकियां हैं। जिला मुख्यालय पर एक अलग महिला-थाना खोले जाने की प्रक्रिया में है। साइबर अपराधियों, दंगाइयों और फिरौतीकर्ताओं से निपटने के लिए आधुनिक पुलिस सुविधाओं के विस्तार की प्रक्रिया पाइपलाइन में है। अफीम उत्पादक जिला होने और मध्यप्रदेश से सीमाओं के संगम के कारण संगठित माफिया गिरोहों द्वारा साइबर तरीकों से अवैध वसूली यहाँ की एक ज्वलंत कानून व्यवस्था समस्या है!
अपराध
वर्ष २०१० में इस जिले में भारतीय दंड संहिता और अन्य कानूनों के तहत २२५६ संज्ञेय अपराध और ६५३५ ज़मानती अपराध दर्ज किये गए थे। गुप्तचर विभाग की अपराध शाखा द्वारा अगस्त २०११ में जारी आंकड़ों के अनुसार गत ६ माहों (जनवरी से जुलाई २०११ तक) की अवधि में अपराध के आंकड़ों में २२ प्रतिशत की वृद्धि दर्ज की गयी, जो राज्य में अपराध-वृद्धि की सर्वाधिक दर है! (खबर : 'राजस्थान पत्रिका' ४ अगस्त २०११) अपराधों की नवीनतम स्थिति के लिए देखें :
जेल
प्रतापगढ़ मुख्यालय पर जिला कारागृह और छोटी सादडी में एक उप-कारागृह है जिनमें विचाराधीन कैदी रखे जाते हैं। प्रतापगढ़ जेल बहुत पुरानी है, इतनी पुरानी कि जुलाई २०११ की वर्षा के दौरान जेल की मुख्य दीवार १०० फुट तक की लम्बाई में एकाएक धराशाई हो गयी थी, जिसे रातों रात ठीक करवाना पड़ा. अँगरेज़ शासन के दौरान १९१२ में ब्रिटिश रेसिडेंट 'मेजर' द्वारा इस जेल के एक मुआयने के बाद लिखा गया एक ऐतिहासिक 'इंस्पेक्शन नोट' आज भी जेल रिकॉर्ड के अभिलेखागार में सुरक्षित है।
न्यायिक व्यवस्था
पुराने समूचे प्रतापगढ़ राज्य में महारावत, कामदार और ११ दूसरे सरदारों की मदद से न्यायिक मामले देखे जाने की व्यवस्था थी। बाद में जब तत्कालीन प्रतापगढ़ राज्य ने नए पांच जिले- प्रतापगढ़, कनौरा, बजरंगगढ़, सकथली और मंगरा बनाये, तो उन पर 'जिला-हाकिमों' की तैनाती की गयी। आज के जिला कलेक्टर की ही तरह वे जिला-हाकिम राजस्व के अलावा न्याय कार्य भी निपटाया करते थे। इन जिला हाकिमों के आदेशों की अपीलें खुद राजा (महारावत) सुनते थे। महारावत के आदेश की कहीं अपील नहीं हो सकती थी। सुप्रीम कोर्ट के बराबर तब की 'राज्यसभा' थी, जिसकी 'इजलास-खास' में महारावत अन्य सदस्यों की सलाह से निर्णय लेते थे। राजसभा को मृत्यु दंड (सजा-ए-मौत) देने की शक्ति तक थी। प्रतापगढ़ के पुराने गढ़-परिसर में क्षत-विक्षत फांसीघर के अवशेष आज भी देखे जा सकते हैं। 'इजलास शाखा' के सारे फैसलों की अपील महाराज खुद सुना करते थे। जागीरदारों की अपील सेशन-जज के न्यायालय में होती थी।
प्रतापगढ़ में वर्ष १९४४ में स्वाधीनता से पूर्व 'हाईकोर्ट' के रूप में आज का जिला एवं सत्र न्यायाधीश कोर्ट स्थापित किया गया था, जिसके बाद १९८० में छोटी सादडी में अपर मुख्य न्यायिक मजिस्ट्रेट, १९८३ में न्यायिक मजिस्ट्रेट (कनिष्ठ-वर्ग), १९८९ में अपर मुख्य न्यायिक मजिस्ट्रेट, १९९२ में अनुसूचित-जाति-जनजाति अत्याचार निवारण न्यायालय, १९९४ में मादक पदार्थों से सम्बद्ध अपराधों की रोकथाम के लिए न्यायालय, २००८ में जिला उपभोक्ता मंच, अरनोद और धरियावद में दो अपर मुख्य न्यायिक मजिस्ट्रेट कोर्ट और २०१० में एक जिला स्तरीय ग्रामीण न्यायालय खोले गए हैं। राजस्व अधिकारियों के यहां १३ दूसरे न्यायालय भी हैं जो राजस्व अपील प्राधिकारी, कलेक्टर, अतिरिक्त कलेक्टर, उपखंड अधिकारी (५) और तहसीलदारों (५) के हैं।
चिकित्सा और स्वास्थ्य सेवाएँ
रियासत काल में सन १८९४ ईस्वी में खोला गया सदर अस्पताल और १९३६ में बना ज़नाना अस्पताल पुरानी चिकित्सा इकाइयां हैं। जहाँ जिला मुख्यालय पर २७७ रोगी-शैय्याओं का एक जिला अस्पताल है, वहीं ७ सामुदायिक स्वास्थ्य केंद्र, ५३ आयुर्वेदिक और होम्योपैथी अस्पताल/दवाखाने, २३ प्राथमिक स्वास्थ्य केंद्र, २ एलोपथिक डिस्पेंसरियां और १५३ स्वास्थ्य उप-केन्द्र (ए.एन.एम्. सेंटर) भी कार्यरत हैं।
२ अक्टूबर २०११ से प्रतापगढ़ जिले के प्रत्येक चिकित्सा केंद्र पर राजस्थान सरकार ३५० जेनेरिक दवाएं हर रोगी को मुफ्त देने की योजना लाई है| अनेक प्राइवेट क्लिनिक तो यहाँ हैं ही|
डाक सेवाएँ
जिले में ८ पोस्ट ऑफिस हें जो प्रतापगढ़, प्रतापगढ़-कचहरी, छोटी सादड़ी, अरनोद, दलोट, रठांजना, धरियावद, पीपलखूंट हैं। बम्बोरी और धमोत्तर में डाक विभाग के शाखा-डाकखाने हैं। स्पीड पोस्ट सेवा सिर्फ प्रतापगढ़ तक सीमित है।
बैंक सुविधाएँ
जिले में व्यावसायिक बैंकों की २७ शाखाएं हैं, वहीं १२ आंचलिक बैंक, ४ सहकारी बैंक, २ भूमि विकास बैंक भी काम कर रहे हैं। जिले में व्यावसायिक बैंकों के १२ से ज्यादा ए.टी.एम भी हैं जिनमें से ९ प्रतापगढ़ शहर में और ३ अन्यत्र- धरियावद, पीपलखूंट और छोटी सादडी में हैं। अब इनकी संख्या विकास पर है| 'बैंक ऑफ बड़ौदा' इस जिले का अग्रणी बैंक नामांकित है।
प्रतापगढ़ में शिक्षा स्तर
स्नातकोत्तर स्तर का सहशिक्षा सरकारी महाविद्यालय यहां वर्ष १९६६ में स्थापित हुआ था। आज सामान्य शिक्षा के ३ कॉलेज, व्यावसायिक प्रशिक्षण के लिए ४ और दूसरे ६ बहुसंकाय (मल्टी फेकल्टी) महाविद्यालय भी हैं। उच्च तकनीकी शिक्षा की शुरुआत भी इधर के सालों में हुई है। जहाँ एक प्राइवेट इन्जीनियरिंग कालेज प्रतापगढ़ से करीब ८ किलोमीटर दूर स्थित धमोत्तर ग्राम में २००८ से चल रहा है, वहीं '८० के दशक से एक सरकारी पॉलिटेक्निक प्रतापगढ़ शहर में. बीसीए और बीबीए पाठ्यक्रम भी निजी क्षेत्र की महाविद्यालय स्तरीय कक्षाओं में पढाये जाते हैं! हालाँकि स्नातक स्तर का एक निजी महिला कॉलेज पहले से प्रतापगढ़ शहर में चल रहा है पर जनता की मांग पर निजी क्षेत्र में सरकार से सहकार कर ‘यू जी सी’(विश्वविद्यालय अनुदान आयोग) के मानदंडों के आधार पर एक स्वतंत्र महिला कॉलेज खुलवाने के लिए वर्तमान जिला प्रशासन के प्रयास जारी हैं। स्थानीय कॉलेजों की सूची के लिए देखें-
प्रतापगढ़ जिले में १९८० के दशक के बाद से शिक्षा और साक्षरता का स्तर कुछ ऊंचा हुआ है पर बहुत कुछ करना बाकी है। अब सुदूर गांवों के आदिवासी-परिवार भी अपने बच्चों को स्कूलों में भेजने के लिए उत्सुक दिखलाई देते हैं। शहर में सबसे पहला अंग्रेज़ी माध्यम स्कूल था- 'सेंट पॉल्स स्कूल' जो १९८९ में खोला गया था। उसके बाद तो अब अनेक प्राइवेट और सरकारी स्कूल जिले में जगह-जगह खुले हैं, तथाकथित अंग्रेज़ी माध्यम भी. माह जनवरी २०११ में यहाँ ३३,७७१ बालक बालिकायें नामांकित थे। यहां ९२९ प्राइमरी (५ वीं तक के) ३२५ मिडिल (९ वीं तक) १५४ सेकेण्डरी (१० वीं तक) और ४५ सीनियर हायर सेकेन्डरी (१२वीं तक) के लिए सरकारी हिन्दी माध्यम स्कूल हैं, जिनमें निःशुल्क शिक्षा और ४७१ स्कूलों में निःशुल्क ‘मिड डे मील्स’ का प्रावधान भी है। जनजातीय क्षेत्रीय विभाग के अधीन निःशुल्क भोजन, छात्रावास सुविधा समेत आदिवासी छात्रों के लिए जिले में सरकारी स्तर पर कई कल्याणकारी योजनाएं संचालित की जाती हैं। जनजातीय छात्रों की उच्च शिक्षा के लिए मुफ्त नियमित कोचिंग के अलावा आर्थिक सहायता भी दी जाती है, जनजाति स्कूली-बालिकाओं को बोर्ड के इम्तहान में ६५ % से ज्यादा अंक लाने वाली छात्रों को एक-एक स्कूटी और साइकिलें मुफ्त बाँटी गयी हैं।
वर्तमान कुल आबादी में से ४, ०५,१०० व्यक्ति साक्षर हैं; जिनमें २,५२,९८६ पुरुष और १,५२,११० स्त्रियां हैं। अगर आयुवार आंकड़ों को देखा जाये तो इस जिले में ० से ६ वर्ष तक के बच्चों की आबादी १,४८,७५३ है। २००१ की जनगणना में पुरुषों की साक्षरता ६३.४५% थी तो स्त्रियों की ३०.४६%।
15वीं जनगणना के प्रारंभिक आंकड़ों के अनुसार भारत की साक्षरता दर 9.2 प्रतिशत बढ़ कर 74.04 हो गई है, उस मानदंड से अभी यह जिला पीछे ज़रूर है, पर राजस्थान सरकार के वर्तमान सर्वशिक्षा अभियान के अंतर्गत वर्ष २०११ में करीब २१ हज़ार नए स्कूली नामांकनों का लक्ष्य निर्धारित किया गया है, जिसके ८० प्रतिशत से ज्यादा लक्ष्य जुलाई २०११ तक प्राप्त किये जा चुके हैं।
हाट-बाज़ार
जिले में ग्रामीण क्षेत्रों में २६२ और शहरी इलाकों में २५ सरकारी ‘उचित मूल्य की दुकानें’ हैं जिन पर गरीबी की सीमा-रेखा से नीचे रह रहे परिवारों को २/- किलो की दर से २५ किलो गेंहूँ मुहैय्या कराया जाता है। चीनी और किरोसिन भी सस्ते दामों पर इन दुकानों के ज़रिये वितरित होता है। कृषि उपज मंडी ('अ' श्रेणी) प्रतापगढ़ में काम कर रही है। सहकारिता विभाग के अंतर्गत जिले में बहुउद्देशीय क्रय-विक्रय सहकारी समितियां भी कार्यरत हैं जो किसानों को खाद बीज और दूसरी चीज़ें उपयुक्त दामों पर बेचती हैं।
प्रतापगढ़ जिले में ३ एल.पी.जी. गैस-एजेंसियां और १९ पेट्रोल पम्प (७ शहरी और १२ ग्रामीण क्षेत्रों में) हैं – जिनके अलावा डीज़ल-आपूर्ति के लिए सुदूर ४ 'बेरल पॉइंट' भी डीज़ल बिक्री का काम कर रहे हैं।
कुछ एक गांवों में आज भी पारंपरिक 'साप्ताहिक हाट' लगती है, जहाँ ग्रामवासी न केवल खरीद-फरोख्त करते हैं बल्कि सामाजिक-मेलजोल और संवाद के मौके भी इन गंवाई हाटों में खूब होते हैं, कुछ आदिवासी लड़के-लड़कियां तो इन्हीं हाटों में आ कर अपने जीवन-साथी भी पसंद करते हैं! पर सुदूर गांव के लोग शादी ब्याह के लिए 'बड़ी' खरीद प्रतापगढ़ के बाज़ारों से ही करते हैं।
मनोरंजन
प्रतापगढ़ जिले में ५ सिनेमाहाल हैं जिन में से ३ तो शहर में ही हैं- 'अर्चना', 'प्रताप' और 'समता'। 'प्रताप थियेटर' सन् १९४५ में बना था और यह तब पूरे उदयपुर संभाग का अकेला सिनेमाहॉल हुआ करता था। एक और सिनेमाहॉल 'दर्पण' भी यहां निर्मित हुआ था, पर अब उस पर ताले लग चुके हैं! धरियावद और छोटी सादडी में भी एक-एक सिनेमा हॉल है। यहां लगने वाली फ़िल्में देख कर भले मज़ा न आये, पर सिनेमाघरों की जो हालत है, उसे देख कर खूब मनोरंजन हो जाता है!
प्रेस और टेलीवीज़न
प्रतापगढ़ जिले से प्रकाशित होने वाले कुछ छोटे मोटे दैनिक अखबारों- 'दैनिक कांठल-जोत', 'कुबेर' और 'जय-कांठल'और दैनिक 'कांठल की आवाज' के अलावा साप्ताहिक समाचार पत्र 'कांठल एक्सप्रेस' है जिसकी संपादक आशा टांक है  राजस्थान पत्रिका  दैनिक भास्कर  और दैनिक नवज्योति  राज्य स्तरीय दैनिक समाचार पत्र प्रतापगढ़ की ख़बरों और फीचर पर प्रतिदिन ३ से ४ पृष्ठ प्रकाशित कर रहे हैं। [ अप्रैल २०११ में यहां एक इलेक्ट्रोनिक समाचार चैनल 'राज न्यूज़' भी शुरू हुआ था । वैसे कई राष्ट्रीय समाचार चैनलों- सहारा समय, ZEE NEWS, ZEE MARUDHARA (ZEE RAJASTHAN NEWS), फर्स्ट इंडिया न्यूज ,इंडिया न्यूज राजस्थान जन, टीवी, ई-टी वी,  सुदर्शन और दूरदर्शन आदि के लिए संवाददाता काम करते हैं। ZEE NEWS के ब्यूरो चीफ सवांददाता प्रवेश परदेशी जिले के टीवी चैनल पत्रकार हैं जो पीरियोडिकल प्रेस ऑफ इंडिया के जिलाध्यक्ष हैं. इनके पिता अनुपम परदेशी भी यहाँ के पत्रकार हैं जिन्होंने क्षेत्र में सर्वप्रथम 'दैनिक भास्कर' का शुभारंभ किया था। अनुपम परदेशी वर्तमान में ABP न्यूज़ के पत्रकार हैं जिन्होंने जयपुर में प्रथम फिल्म अखबार "फिल्म बाला साप्ताहिक" शुरू किया. प्रतापगढ़ में न्यूज चेनल फर्स्ट इंडिया न्यूज के रिपोर्टर के रूप में संजय कुमार जैन भी पिछले  सात सालों से  काम कर रहे है जो सर्किल एप और बहुभाषी समाचार एजेंसी हिंदुस्तान समाचार का जिले का काम भी देख रहे हैं। नवज्योति अख़बार के प्रमुख संवाददाता राकेश सोनी भी यहाँ के सक्रियतम पत्रकार हैं जो प्रतापगढ़-जिले को कई माध्यमों से भी प्रचारित कर रहे हैं| जिला प्रशासन ने वर्ष २०११ में पत्रकारों और आमजन के लिए वाचनालय और पुस्तकालय की सुविधाओं से युक्त एक 'सूचना केंद्र' भवन स्वीकृत करवाया, जिसका निर्माण कार्य वर्ष २०११-१२ में ही पूरा कर लिया जाना प्रस्तावित था। इसी भवन के परिसर में एक 'आदिवासी कला-दीर्घा' का निर्माण भी हो- ऐसी योजना तत्कालीन कलेक्टर हेमंत शेष ने निर्मित की थी।
संचार
प्रतापगढ़ जिले में 'पोस्टपेड मोबाइल सेवा' देने वाली केवल एक कंपनी है बी एस एन एल, जिसके ग्रामीण इलाके में ९४९२ और शहरी क्षेत्र में ४०१० (कुल १३,५०२) उपभोक्ता हें. अलबत्ता एयरटेल, एयरसेल,वोडाफोन, आइडिया, टाटा इंडिकॉम और रिलायंस आदि 'प्री पेड' सुविधा मोबाइल ग्राहकों को देते आ रहे हैं। शहर में दो प्राइवेट केबल ऑपरेटर भी हैं- 'प्रताप' और 'राज'।
प्रतापगढ़ : 'ई-जिले' की तरफ़ प्रस्थान
राष्ट्रीय सूचना विज्ञान केंद्र (नेशनल इन्फोर्मेटिक्स सेंटर)भारत सरकार और राजस्थान के विज्ञान और प्रौद्योगिकी विभाग के सम्पूर्ण सहयोग से प्रतापगढ़ जिला मुख्यालय में अगस्त २००८ से नेशनल इन्फोर्मेटिक्स सेंटर (एन आई सी) स्थापित है- जो न केवल विभिन्न स्तरों पर प्रशिक्षण कार्यक्रम आयोजित कर रहा है, बल्कि सरकारी कामकाज में कंप्यूटर के इस्तेमाल को बढ़ावा देने के लिए राजस्व, भू अभिलेख, जिला कोषालय और अन्य विभागों के 'हस्तलिखित डाटा' को 'इलेक्ट्रोनिक डाटा' में बदलने के लिए भी सफल हुआ है। वीडियो कांफ्रेंसिंग सुविधा कलेक्टर और सचिवालय (राजधानी जयपुर) के बीच पहले से है ही, अब जिला स्तर से पाँचों उपखंडों को वीडियो कान्फ्रेंसिंग सुविधा से जोड़े जाने की योजना पर काम चल रहा है। जनता की शिकायतें सीधे 'ऑन-लाइन' दर्ज की जा रही हैं, पूरे जिले में बिजली पानी टेलीफोन के बिल भी 'ई-मित्र' सुविधा के सहारे भी जमा किये जाते हैं।
भारत निर्माण राजीव गांधी सेवा केन्द्र
२५ लाख की लागत से निर्मित तहसील मुख्यालयों पर ५ और ग्राम पंचायत स्तर पर १० लाख की लागत से निर्माणाधीन १५२ महत्वाकांक्षी भारत निर्माण राजीव गांधी सेवा केन्द्रों के पूरे हो जाने के बाद अब समूचे जिले में इलेक्ट्रोनिक-साइबर क्रांति दस्तक दे रही है।
बिजली के लिए गैर-परंपरागत स्रोत
पवन ऊर्जा संयंत्रों से ४५ किलोवाट बिजली का उत्पादन संभव हुआ है|
पर्यटन-स्थल
यह अभयारण्य ४२२.९५ वर्गकिलोमीटर में फैला है, जो जिला मुख्यालय से केवल २६ किलोमीटर, उदयपुर से १०० और चित्तौडगढ़ से करीब ६० किलोमीटर दूर है। यह अद्वितीय अभयारण्य प्रतापगढ़ जिले में, राजस्थान के दक्षिण-पश्चिम क्षेत्र में अवस्थित है, जहाँ भारत की तीन पर्वतमालाएं- अरावली, विन्ध्याचल और मालवा का पठार आपस में मिल कर ऊंचे सागवान (Tectona grandis) के वनों की उत्तर-पश्चिमी सीमा बनाते हैं।  आकर्षक जाखम नदी, जिसका पानी गर्मियों में भी नहीं सूखता, इस वन की जीवन-रेखा है। चित्ताैड़गढ़, पतापगढ़ और उदयपुर जिले के क्षेत में फैले वन क्षेत्र  में सीतामाता अभयारण्य की स्थापना दो जनवरी 1979 को की गई थी। लगभग 423 वर्ग किमी क्षेत्रफल में फैले सेंचुरी में सघन वन, पहाड़ियों के बीच अत्यंत पुराना धर्मस्थल सीतामाता के नाम से है। प्रतापगढ़ इतिहास के आरम्भ से ही प्रकृति की नायाब संपदा से धनी क्षेत्र रहा है। इस के उत्तर-पश्चिमी हिस्से में मूल्यवान सागवान के बड़े सघन जंगल थे, इसलिए अंग्रेज़ी शासन के दौर में इस वन-संपदा के व्यवस्थित देखरेख की गरज से एक अलग महकमा-जंगलात, १८२८ ईस्वी में कायम किया गया। यहीं ऐसे स्थान भी थे, जहाँ सूरज की किरण आज तक ज़मीन पर नहीं पडी!
स्थानीय लोगों की मान्यता है कि त्रेता युग (रामायण काल) में, राम द्वारा बहिष्कृत कर दिए जाने के बाद सीता ने यहीं अवस्थित महर्षि वाल्मीकि के आश्रम में न केवल निवास किया था, बल्कि उसके दोनों पुत्रों- लव और कुश का जन्म भी यहीं वाल्मीकि आश्रम में हुआ था। यहां तक कि सीता अंततः जहाँ भूगर्भ में समा गयी थी, वह स्थल भी इसी अभयारण्य में स्थित है!
सेंकडों सालों से सीता से प्रतापगढ़ के रिश्तों के सम्बन्ध में इतनी प्रबल लोक-मान्यताओं के चलते यह स्वाभाविक ही था कि अभयारण्य का नामकरण सीता के नाम पर किया जाता.
यहां की सबसे ज्यादा महत्वपूर्ण वन्यजीव प्रजातियों में उड़न गिलहरी और चार सींग वाला चौसिंघा हिरण(four Horned Antelope) उल्लेखनीय हैं। यहां स्तनधारी जीवों की ५०, उभयचरों की ४० और पक्षियों की ३०० से ज्यादा प्रजातियां पाई जाती हैं। भारत के कई भागों से कई प्रजातियों के पक्षी प्रजनन के लिए यहां आते हैं। 14 किलोमीटर क्षेत में फैली इस सेंचुरी में कई दुर्लभ वनस्पति, वन्यजीव हैं । इसे नेशनल पार्क का दर्जा दिलाने की मांग बरसों से उठ रही है लेकिन अक्सर इसके बाद तैयार होने वाली रिपोर्ट में ही यह मांग दब जाती है। सीतामाता सेंचुरी में करमोई, जाखम, सीतामाता, नालेश्वर आदि नदियां बहती है। इनमें से करमोई नदी पूरे साल बहती है। इस सेंचुरी में पैंथर, चीतल, सांभर, नीलगाय लेंगूर, बिल्ली, खरगोश, चौसिंगा देखने को मिलते हैं।  इस जंगल में मुख्य तौर पर सागवान, सालर, गोदल, खैर, महुआ, पलाश, बहेडा, चंदन, सेमल, आंवला, और बांस पाए जाते हैं। वृक्षों, घासों, लताओं और झाडियों की बेशुमार प्रजातियां इस अभयारण्य की विशेषता हैं, वहीं अनेकानेक दुर्लभ औषधि वृक्ष और अनगिनत जड़ी-बूटियाँ अनुसंधानकर्ताओं के लिए शोध का विषय हैं। वनों के उजड़ने, खेतीबाडी और माही बांध के श्रमिकों द्वारा अतिक्रमण कर लेने से अब वन्यजीवों की संख्या और वन क्षेत्र में कमी आती जा रही है।
आज भी यह प्रतापगढ़ का सर्वाधिक महत्वपूर्ण पर्यटक स्थल है - प्रकृति की इस नायाब निधि को अंधाधुंध अतिक्रमण, क्षरण और मनुष्यों के अनावश्यक हस्तक्षेप से बचाने के लिए इसे राष्ट्रीय उद्यान बनवाने के लिए जिला प्रशासन और वन विभाग के संयुक्त प्रयास किये जा रहे हैं। सेंचुरी को राष्टीय उद्यान घोषित करने के संबंध में हो रहे प्रयास जयपुर (एसएनबी)। चित्ताैड़गढ़ स्थित सीतामाता वन्यजीव अभयारण्य क्षेत्र को राष्टीय पार्क घोषित कराने की बहुपतीक्षित मांग के संबंध में वन विभाग फिर से सर्वेक्षण करा रहा है। इसके लिए एक स्वतंत्र एजेंसी को अधिकृत किया गया है। वन  विभाग ने बताया है कि सीतामाता सेंचुरी को राष्ट्रीय  उद्यान घोषित करने के संबंध में एजेंसी से तीन बिंदुओं पर सवेक्षण कराकर विस्तृत रिपोर्ट तैयार कराई जा रही है। इसमें प्रस्तावित क्षेत में स्थित गांवों की भौगोलिक स्थिति व उनके विस्थापन के संबंध में कठिनाइयों, मौजूद वन्यजीव व वनस्पति को सूचीबद्ध करना व अजा, जजा परिवारों की संख्या, जनजाति अधिनियम के तहत कारवाई का उल्लेख होगा। सवेक्षण तथा विस्तृत रिपोर्ट तैयार करने के लिए गीन फ्यूचर फाउंडेशन उदयपुर को अधिकृत किया गया है। इसकी रिपोर्ट राज्य वन्यजीव मंडल की स्थाई समिति में विचार के लिए प्रस्तुत होगी।
लेक पैलेस
लेक पैलेस जिसे कि पहले जग निवास के नाम से जाना जाता था, ८३ कमरों तथा सुइट्स का एक होटल है जिसका निर्माण सफ़ेद पत्थर से हुआ है। यह चार एकड़ के एक नैसर्गिक आधार पर पिछोला झील में उदयपुर राजस्थान में जग निवास द्वीप पर बना हुआ है। होटल अपने अतिथियों के लिए एक स्पीड बोट की सुविधा प्रदान करता है जो कि अतिथियों को शहर से होटल तक पहुंचाती है। अपनी विशिष्ट स्तिथि के कारण इस होटल को भारत तथा दुनिया के सबसे अधिक रोमांटिक होटल के रूप में चिन्हित किया गया है।
नवीनीकरण
भगवत सिंह नें जग निवास पैलेस को उदयपुर के पहले विलासिता होटल में तब्दील करने का विचार बनाया। डीडी कांट्रेक्टर, जो कि एक अमेरिकन कलाकार थे, इस होटल प्रोजेक्ट के लिए डिजाईन परामर्शदाता बन गये। डीडी से प्राप्त सामग्री से उदयपुर के नए महाराणा तथा इस परियोजना के बारे में जानकारी प्राप्त होती है। सन १९७१ में ताज होटल्स रिसॉर्ट्स एंड पैलेस नें इसकी जिम्मेदारी ले ली तथा ७५ अन्य कमरों का निर्माण कराया। ताज ग्रुप के जमशेद डी. ऍफ़. लाम इसके पुनः नवीनीकरण एवं संरक्षण में लगे मुख्य लोगों में से एक थे, जिन्होनें अपनी देख रेख में इस होटल का बहुत ही उच्च मानकों के अनुसार नवीनीकरण करवाया तथा वे इस होटल के तथा भारत के पहले सबसे जवान मेनेजर बने।
विशिष्ट अतिथि
लेक पैलेस नें हमेशा से ही लोगों का ध्यान अपनी ओर आकर्षित किया है तथा अब इसे भारत एवं विश्व की सर्वश्रेष्ठ रोमांटिक जगहों में से एक की दृष्टि से देखा जाने लगा है। इसमें रहे अतिथियों में से लार्ड कर्ज़न, विविएन ले, क्वीन एलिज़ाबेथ, ईरान के शाह, नेपाल नरेश तथा फर्स्ट लेडी जैकलीन केनेडी आदि प्रमुख हैं।
चलचित्रों में प्रदर्शन
इस पैलेस को कई चलचित्रों में भी प्रदर्शित किया गया है-
बीना पॉल
बीना पॉल, और उनके विवाहित नाम बीना पॉल वेणुगोपाल के रूप में भी जाना जाता है, एक भारतीय फिल्म संपादक है जो मुख्य रूप से मलयालम भाषा की फिल्मों में काम करती है। दिल्ली विश्वविद्यालय के एक स्नातक, उन्होंने 1983 में फिल्म एंड टेलीविजन इंस्टीट्यूट ऑफ इंडिया, पुणे से फिल्म संपादन पर एक कोर्स पूरा किया। वह दो राष्ट्रीय फिल्म पुरस्कार और तीन केरल राज्य फिल्म पुरस्कार प्राप्तकर्ता हैं। उन्होंने केरल के अंतर्राष्ट्रीय फिल्म महोत्सव के कलात्मक निदेशक और केरल राज्य चैलचित्रा अकादमी के उपाध्यक्ष सहित कई पदों पर काम किया है। उन्होंने 1983 से सिनेमैटोग्राफर वीनू से शादी की थी।
प्रारंभिक जीवन
एक मलयाली पिता और एक कन्नडिगा माँ से जन्मी बीना पॉल का दिल्ली में जन्म हुआ था। 1979 में मनोविज्ञान में स्नातक की डिग्री के साथ दिल्ली विश्वविद्यालय से स्नातक करने के बाद, उन्होंने 1983 में फिल्म एंड टेलीविजन इंस्टीट्यूट ऑफ इंडिया, पुणे से फिल्म संपादन में डिप्लोमा किया।
कैरियर
पॉल को जी. अरविंदन के द सीयर हू वॉक्स अलोन (1985) के एक संपादक के रूप में ब्रेक मिला, जो जिद्दू कृष्णमूर्ति पर एक वृत्तचित्र है। वह कुछ वृत्तचित्रों में काम करने के लिए चली गई, जिसमें राजीव विजय राघवन की बहन भारंगानम (1986) की सिस्टर अल्फोंसा शामिल हैं, जिसने 34 वें राष्ट्रीय फिल्म पुरस्कार में सर्वश्रेष्ठ जीवनी फिल्म का पुरस्कार जीता। उन्होंने जॉन अब्राहम की अम्मा एरियन (1986) के साथ फीचर फिल्म की शुरुआत की। उनकी अन्य फिल्मों में पदीपुरा (1989), जनमदिनम (1997), अग्निसाक्षी (1999) शामिल हैं। रेवती की मित्रा, माई फ्रेंड (2002) में उनका काम, जिसमें एक ऑल वुमन क्रू थी, ने उन्हें अपना पहला राष्ट्रीय फिल्म पुरस्कार दिलाया। अगले वर्ष, उन्हें गैर-फीचर फिल्म उन्नी के लिए एक और राष्ट्रीय फिल्म पुरस्कार से सम्मानित किया गया। उन्होंने टेलीविज़न में भी काम किया है और बेस्ट एडिटर - टेलीविज़न के लिए केरल राज्य पुरस्कार के तीन प्राप्तकर्ता हैं। उनकी नवीनतम फिल्म, कभी-कभी, नाटकीय रिलीज का इंतजार कर रही है।
50 से अधिक वृत्तचित्रों और फीचर फिल्मों के संपादन के अलावा, पॉल ने चार वृत्तचित्रों का निर्देशन किया है। उन्होंने रेवती, सुमा जोसन, पामेला रूक्स और शबनम विरमानी जैसी महिला फिल्म निर्माताओं के साथ सहयोग किया है।
पॉल ने अपनी शुरुआत से ही केरल के अंतर्राष्ट्रीय फिल्म महोत्सव को आकार देने में एक प्रमुख भूमिका निभाई और अपने कलात्मक निर्देशक की भी सेवा की। उन्होंने केरल राज्य चलचित्रा अकादमी के उप निदेशक के रूप में भी काम किया और सेंटर फॉर डेवलपमेंट ऑफ़ इमेजिंग टेक्नोलॉजी में एक वरिष्ठ संपादक के रूप में काम किया। 2017 तक, वह एल. वी. प्रसाद फिल्म अकादमी (तिरुवनंतपुरम परिसर) के प्रमुख के रूप में काम करती हैं। मई 2017 में, उन्हें "वूमेन कलेक्टिव इन सिनेमा" के प्रमुख के रूप में नियुक्त किया गया, जो भारत की पहली एसोसिएशन थी जिसका उद्देश्य फिल्म उद्योग में महिला कर्मचारियों के समान अवसर और गरिमा के लिए काम करना था।
अब्दुल मोटालेब मलिक
अब्दुल मोटालेब मलिक (१९०५-१९७७) पूर्वी पाकिस्तान के अंतिम नागरिक राज्यपाल थे।
प्रारंभिक जीवन
उनका जन्म १९०५ को चुआडांगा, बंगाल प्रेसीडेंसी, ब्रिटिश भारत में हुआ था। उन्होंने वियना में चिकित्सा का अध्ययन किया। वे बंगाल में ट्रेड यूनियनिस्ट थे।
करियर
१९४९ से १९५५ तक वे लियाकत अली खान कैबिनेट के अल्पसंख्यक मामलों और निर्माण, स्वास्थ्य और श्रम मंत्री थे। बाद में उन्होंने स्विट्जरलैंड, यूगोस्लाविया, ऑस्ट्रिया, पीपुल्स रिपब्लिक ऑफ चाइना, फिलीपींस, ऑस्ट्रेलिया और न्यूजीलैंड जैसे देशों में पाकिस्तान के राजदूत के रूप में काम किया। अगस्त १९६९ से फरवरी १९७१ तक उन्हें स्वास्थ्य, श्रम, निर्माण और समाज कल्याण मंत्री बनाया गया।
आर्मेनिया के जीव-जंतु
आर्मेनिया में फॉना को देश के अपेक्षाकृत छोटे भौगोलिक आकार को देखते हुए विविधतापूर्ण माना जाता है, जो क्षेत्र के पर्वतीय इलाकों द्वारा निर्मित विभिन्न आवासों के कारण है। आर्मेनिया प्रवासी जानवरों के लिए एक महत्वपूर्ण क्षेत्र है, देश में लगभग 350 विभिन्न पक्षी प्रजातियों को दर्ज किया गया था। अर्मेनिया क्षेत्र में स्थित दुनिया के कई पालतू जानवरों की उत्पत्ति हुई है, और घरेलू भेड़ के पूर्वज, मफलिन वहां मौजूद हैं। शोध बताते हैं कि आर्मेनिया में लगभग एक चौथाई पशु प्रजातियाँ अंतरराष्ट्रीय स्तर पर संकटग्रस्त हैं । माउफ्लॉन को अवैध शिकार और निवास स्थान के नुकसान के कारण एक बड़ी आबादी में गिरावट हो रही है, और सेवन ट्राउट, जो झील सेवन में तीस प्रतिशत मछली बनाती है, लगभग गायब हो गई है।
जीव-जंतु
दक्षिणी और दक्षिण-पश्चिमी आर्मेनिया पूरे काकेशस में फारसी तेंदुए के अस्तित्व के लिए अंतिम गढ़ बना हुआ है, जो ईरान के साथ इसकी कनेक्टिविटी के कारण भाग में है जहां फारसी तेंदुए की आबादी का मुख्य हिस्सा मौजूद है। आर्मेनिया में कुल जनसंख्या का आकार वयस्कों, उप वयस्कों और शावकों सहित 10-20 से अधिक व्यक्तियों की संख्या नहीं है। विशेष गणना नहीं की गई थी। खंडित आंकड़ों के अनुसार, आर्मेनिया में जनसंख्या 25 व्यक्तियों से अधिक नहीं है। 10 वीं शताब्दी में ट्रांस-काकेशस में विलुप्त होने का शिकार होने से पहले, एशियाई शेर येरेवन और आरा नदी के क्षेत्र में हुआ करते थे।
१२३६
१२३६ ग्रेगोरी कैलंडर का एक अधिवर्ष है।
औद्योगिक कर
औद्योगिक कर औद्योगिक प्रतिष्ठानों पर लगाए जाने वाला कर है। यह उस प्रतिष्ठान के मालिक पर लगाए गए व्यक्तिगत कर से अलग होता है।
ज़फर बेग भित्तानी
ज़फर बेग भित्तानी एक राजनीतिज्ञ है पाकिस्तान के राष्ट्रीय विधानसभा में | वह NA-47 निर्वाचन क्षेत्र का प्रतिनिधित्व करता है संघीय शासित कबायली इलाका के लिए |
अगर
अगर एक कालिलीय (कोलायडल) पदार्थ है जिसे विभिन्न प्रकार के लाल शैवालों से प्राप्त किया जाता है। इसमें सूक्ष्मजीवों का कल्चर करते है। सुक्ष्मजीवों के आवश्यकता अनुसार अगर में विभिन्न पदार्थ रखे होते हैं। अगर के पदार्थ अनुसार अगर भिन्न होते हैं।
इसमें गैलेक्टोस और सल्फेट होता है। यह विभिन्न प्रकार से प्रयोगों में लाया जाता है। आरेचक (लैक्ज़ेटिव) के रूप में इसका उपयोग अत्यंत महत्त्वपूर्ण है। प्रयोगशाला में इसका उपयोग सूक्ष्म जीवों के भोज्य पदार्थों (माइक्रोबियल कल्चर मीडिया) का ठोस बनाने के लिए किया जाता है। मिष्ठान्नशाला में तथा मांस संवेष्ठन उद्योगों (मीट पैकिंग इंडस्ट्रीज) में भी अगर का उपयोग होता है। भेषजीय उत्पादन में यह प्रनिलंबक अभिकर्ता (इमल्सीफाइंग एजेंट) के रूप में प्रयुक्त किया जाता है।
अगर के पौधों को इकट्ठा करके तुरंत सुखाया जाता है। इसके बाद कारखाने में भेज दिया जाता है, जहाँ पर ये धोए जाते हैं। विशेष प्रयोग में लाए जाने वाले अगर की उपलब्धि के लिए उक्त पौधों को विरंजित (ब्लीच्ड) करके पुन शुद्ध किया जाता है। तत्पश्चात्‌ म्यूसीलेज को कुछ घंटों के लिए उबाला जाता है और अनेक छननों से छानते हुए विभिन्न फ्रेमों में जेली के रूप में प्रवाहित किया जाता है। तत्पश्चात्‌ ठंढा करके जमा दिया जाता है। पानी को फेंककर जेली सुखाई जाती है और अंत में इसे चूर्ण का रूप दिया जाता है। इसका प्रयोग भिन्न-भिन्न प्रकार से किया जाता है। इससे अगरबत्तियाँ भी बनाई जाती है।
अगर के प्रकार
अगर के कुछ प्रकार है-
धर्मारं, लक्ष्मण्चंदा मण्डल
धर्मारं, लक्ष्मण्चंदा मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
प्रेरणी मोटर
यह मोटर सबसे अधिक उपयोग में आता है जिसके कारण इसे उद्योगों का वर्कहॉर्स कहते हैं। इसमें घिसने वाला कोई अवयव नहीं है जिससे यह बिना मरम्मत के बहुत दिनो तक चल सकता है। यह कई प्रकार का होता है-
घरों में सामान्य कार्यों एवं कम शक्ति के लिये प्रयुक्त अधिकांश मोटरें एक-फेजी प्रेरण मोटर ही होतीं हैं इन्हें फ्रैक्शनल हॉर्शपॉवर मोटर भी कहते हैं। उदाहरण के लिये पंखों, धुलाई की मशीनों के मोटर आदि।
एक फेजी प्रेरण मोटर
सिंगल फेज इंडक्शन मोटर की संरचना की दृष्टि से लगभग थ्री फेज इंडक्शन मोटर की भांति ही होता है। लेकिन इस मैं अंतर सिर्फ इतना होता है कि इसमें सिंगल फेज वाइंडिंग होती है। दूसरा अंतर इसमें यह देखा जा सकता है कि सिंगल फेज इंडक्शन मोटर में सेंट्रीफ्यूगल स्विच लगा होता है। यह स्विच मोटर को स्टार्ट करने में सहायक होता है।
परिचय
प्रत्यावर्ती धारा मोटरों में भी दिष्ट धारा मोटरों की भाँति ही क्षेत्रकुंडलियाँ तथा आर्मेचर होते हैं, परंतु कुछ विभिन्न रूप में। इनमें दो मुख्य भाग होते हैं : एक तो स्टेटर (stator), जो स्थिर रहता है और दूसरा रोटर जो घूमता है। प्रत्यावर्ती धारा मोटरें भी विभिन्न प्ररूपों के होते हैं। सबसे-सामान्य प्रत्यावर्ती धारा मोटर प्रेरण मोटर (induction motor) है, जो प्रेरण के सिद्धांत पर कार्य करता है। प्रेरण मोटरों में स्टेटर कुंडलन त्रिकला संभरण से संबद्ध होता है, जिसके कारण एक घूर्णी चुंबकीय क्षेत्र (rotating magnetic field) उत्पन्न होता है। रोटर के चालक आपस में त्रिकलीय कुंडलन के रूप में भी हो सकते हैं, जो दोनों सिरों पर ताँबे के वलय द्वारा लघु परिपथित (short circuited) हों। ऐसी रचना वस्तुत:, गिलहरी के पिंजरे की भाँति होती है। अत: ऐसे मोटरों को सामान्यत: 'गिलहरी पंजर प्रेरण मोटर', अथवा केवल 'पंजर मोटर' ही कहते हैं। ये मोटर बनावट में बहुत सुदृढ़ होते हैं तथा साथ ही साथ सरल तथा सस्ते भी होते हैं। इनकी दक्षता भी उसी आकार के दूसरे मोटरों की अपेक्षा ऊँची होती है। अतएव इन मोटरों का प्रयोग प्राय: सार्वत्रिक है। परंतु इन मोटरों का प्रचालन, एक प्रकार से, रोटर की बनावट से अनुसार निश्चित होता है और उसमें आवश्यकता के अनुसार परिवर्तन नहीं किया जा सकता। इनका आरंभिक बलआघूर्ण (starting torque) बहुत कम होता है, जिसे सुधारने के लिए रोटर परिपथ में कुछ प्रतिरोध निविष्ट (insert) करना आवश्यक होता है, परंतु स्थिर प्ररूप की रचना के कारण ऐसा संभव नहीं हो पाता। साथ ही स्थायी तौर पर रोटर चालकों का प्रतिरोध भी अधिक नहीं किया जा सकता, क्योंकि ऐसा करने पर हानि अधिक बढ़ जाएगी और मोटर की दक्षता घट जाएगी। अधिक आरंभिक, बलाघूर्ण प्राप्त करने के लिए द्विपंजर (double cage) मोटर प्रयुक्त किए जाते हैं, जिनमें एक के स्थान पर दो पंजर होते हैं। रोटर के खाँचों के प्ररूप तथा उनकी स्थिति के अनुसार प्रचालन लक्षणों में कुछ विभिन्नता प्राप्त की जा सकती है और उन्हें विविध प्रयोजनों के योग्य बनाया जा सकता है।
तुल्यकालिक चाल
किसी एसी मोटर (प्रेरण मोटर, तुल्यकालिक मोटर आदि) की तुल्यकालिक चाल n_s से आशय उसके स्टेटर के घूर्णी चुम्बकीय क्षेत्र की चाल से है। इसका मान निम्नलिखित सूत्र से निकाला जा सकता है- जहाँ f मोटर की सप्लाई की आवृत्ति (हर्ट्स में) तथा p चुम्बकीय ध्रुवों की संख्या है उदाहरण के लिये, ५० हर्ट्ज की सप्लाई तथा, ६ पोल वाले तीन-फेजी मोटर के लिये p = 6 तथा n_s = 1,000 RPM
स्लिप
स्लिप s को प्रायः निम्नलिखित प्रकार से पारिभाषित किया जाता है-
जहाँ n_s सिन्क्रोनस स्पीड, n_r रोटर की चाल यदि रोटर सिन्क्रोनस चाल से घूम रही हो तो स्लिप का मान शून्य होगा, यदि रोटर बिल्कुल न चल रही हो तो स्लिप का मान १ होगा। मोटर द्वारा उत्पन्न बलाघूर्ण का मान उसके रोटर की स्लिप पर निर्भर करता है। जिसको 'स्लिप-टॉर्क वैशिष्ट्य' कहा जाता है। स्पष्ट है कि प्रेरण मोटर 'लगभग' स्थिर चाल पर चलते हैं। भार के साथ उनका चाल विचरण बहुत कम होता है। अत:, जिन भारों के लिए स्थिर चाल की आवश्यकता होती है, वहाँ वे बहुत उपयोगी होते हैं। परंतु जहाँ विचरणशील चाल की आवश्यकता हो, वहाँ पंजर मोटर सामान्यत: प्रयुक्त नहीं किए जाते। इनकी चाल तुल्यकालिक चाल से कुछ ही कम होती है, जो ध्रुव संख्या तथा आवृत्ति पर निर्भर करती है। अत: चाल विचरण करने के लिए या तो ध्रुव संख्या में परिवर्तन करना आवश्यक है, अथवा आवृत्ति का ही विचरण करना आवश्यक है। आवृत्ति विचरण करने का तात्पर्य है कि अलग ऐसे संभरण की व्यवस्था करना जिसकी आवृत्ति बदली जा सके। इसके लिये आजकल चर आवृत्ति ड्राइव आ रहे हैं। ध्रुव संख्या को एक विशिष्ट अनुपात में, कुंडलन के संबंधन में परिवर्तन करके बदला जा सकता है, जैसे एक 4 ध्रुवी मोटर को 8 ध्रुवी अथवा 6 ध्रुवी मोटर में परिवर्तित करना संभव है। इस प्रकार इन ध्रुव संख्याओं के तत्संबंधी वेग भी प्राप्त किए जा सकते हैं। 50 चक्रीय आवृत्ति पर 4 ध्रुवी मोटर की तुल्यकालिक चाल 1,500 RPM और 6 ध्रुवी तथा 8 ध्रुवी का क्रमश: 1,000 तथा 750 RPM है। इस तरह ऐसी मोटर की ध्रुव संख्या में परिवर्तन कर, इनकी तत्संबंधी चाल प्राप्त की जा सकती है। पर ये केवल दो या तीन क्रमों में ही हो सकते हैं। इस विधि से विस्तृत परास में चाल विचरण प्राप्त करना संभव नहीं है। कुछ निश्चित क्रमों में चाल विचरण की एक दूसरी विधि "सोपानीपत नियंत्रण" (Cascade Control) कहलाती है। यह विधि बेलन मिलों (rolling mills) में अधिकतर प्रयुक्त की जाती है। विभिन्न प्रकार के मशीन औजारों (machine tools) में भी विचरणशील चाल की आवश्यकता होती है, परंतु उनमें सामान्यत:, चाल विचरण गीयर क्रमों को बदलकर किया जाता है।
डिजिटल हस्ताक्षर
डिजिटल हस्ताक्षर या डिजिटल हस्ताक्षर योजना किसी डिजिटल संदेश या दस्तावेज़ की प्रामाणिकता को निरूपित करने के लिए एक गणितीय योजना है। एक मान्य डिजिटल हस्ताक्षर, प्राप्तकर्ता को यह विश्वास दिलाता है कि संदेश किसी ज्ञात प्रेषक द्वारा तैयार किया गया था और उसे पारगमन में बदला नहीं गया था। डिजिटल हस्ताक्षर सामान्यतः सॉफ्टवेयर वितरण, वित्तीय लेन-देन और ऐसे अन्य मामलों में प्रयुक्त होते हैं, जहां जालसाजी और छेड़-छाड़ का पता लगाना अधिक महत्वपूर्ण है।
डिजिटल हस्ताक्षर का इस्तेमाल अक्सर इलेक्ट्रॉनिक हस्ताक्षर कार्यान्वित करने के लिए होता है, जो कि एक ऐसा व्यापक शब्द है जिसका संदर्भ ऐसे किसी इलेक्ट्रॉनिक डाटा से है, जो हस्ताक्षर के उद्देश्य को साथ लिए होता है, लेकिन सभी इलेक्ट्रानिक हस्ताक्षरों में डिजिटल हस्ताक्षर का उपयोग नहीं किया जाता. संयुक्त राज्य अमेरिका सहित कुछ देशों और यूरोपीय संघ में, इलेक्ट्रॉनिक हस्ताक्षरों का क़ानूनी महत्व है। तथापि, इलेक्ट्रॉनिक हस्ताक्षर से संबंधित कानून हमेशा यह स्पष्ट नहीं करते कि क़ानूनी परिभाषा को परे रखते हुए, क्या वे डिजिटल बीज-लेखन हस्ताक्षर के अर्थ में यहां प्रयुक्त हैं और इसलिए उनका महत्व, कुछ हद तक भ्रामक है।
डिजिटल हस्ताक्षर एक प्रकार की असममित क्रिप्टोग्राफ़ी लागू करते हैं। एक असुरक्षित चैनल से प्रेषित, एक उपयुक्त रूप से कार्यान्वित डिजिटल हस्ताक्षर, प्राप्तकर्ता को यह विश्वास दिलाते हैं कि संदेश, अधियाचित प्रेषक द्वारा ही भेजा गया था। कई मायनों में डिजिटल हस्ताक्षर पारंपरिक हस्तलिखित हस्ताक्षर के बराबर हैं; उचित रूप से कार्यान्वित डिजिटल हस्ताक्षर के साथ जालसाज़ी, हस्तलिखित क़िस्म की तुलना में कठिन है। यहां प्रयुक्त अर्थ में, डिजिटल हस्ताक्षर प्रणालियां गुप्त रूप पर आधारित हैं और ठीक तरह से लागू किए जाने पर ही ये प्रभावी हो सकती हैं। डिजिटल हस्ताक्षर ग़ैर-अस्वीकरण भी प्रदान कर सकते हैं, यानि हस्ताक्षरकर्ता सफलतापूर्वक यह दावा नहीं कर सकता है कि उसने संदेश पर हस्ताक्षर नहीं किए हैं, जबकि साथ में यह दावा हो कि उनकी निजी कुंजी गोपनीय है; साथ ही, कुछ ग़ैर-अस्वीकरण प्रणालियां डिजिटल हस्ताक्षर के लिए समय की मुहर पेश करती हैं, ताकि निजी कुंजी के उजागर हो जाने पर, हस्ताक्षर फिर भी मान्य रहता है। डिजिटल रूप से हस्ताक्षित संदेश, बिटस्ट्रिंग के रूप में निरूपणीय कुछ भी हो सकते हैं: उदाहरणों में शामिल हैं इलेक्ट्रॉनिक मेल, अनुबंध, या किसी अन्य गुप्त प्रोटोकॉल के माध्यम से प्रेषित संदेश.
परिभाषा
दो मुख्य विशेषताओं की आवश्यकता है। पहले, एक निश्चित संदेश और निर्धारित निजी कुंजी से उत्पन्न हस्ताक्षर द्वारा, संदेश तथा अनुरूप सार्वजनिक कुंजी को सत्यापित करना चाहिए। दूसरे, परिकलित रूप से निजी कुंजी ना रखने वाले पक्ष के लिए मान्य हस्ताक्षर जनित करना असाध्य होना चाहिए।
इतिहास
1976 में, व्हाइटफ़ील्ड डिफ़्फ़ी और मार्टिन हेलमैन ने सबसे पहले एक डिजिटल हस्ताक्षर प्रणाली की धारणा को वर्णित किया, हालांकि उन्होंने केवल अनुमान लगाया कि ऐसी प्रणाली का अस्तित्व हो सकता है। उसके तुरंत बाद, रोनाल्ड रिवेस्ट, आदि शमीर और लेन एडलमेन ने RSA एल्गोरिथदम का आविष्कार किया, जिसका उपयोग आदिम डिजिटल हस्ताक्षरों के लिए किया जा सकता था। (ध्यान दें कि यह केवल अवधारणा-का-प्रमाण के रूप में कार्य करता है और "सादे" RSA हस्ताक्षर सुरक्षित नहीं हैं।) सर्वप्रथम व्यापक रूप से बाज़ार में डिजिटल हस्ताक्षर के लिए सॉफ्टवेयर पैकेज बेचने की पेशकश करने वाला था लोटस नोट्स 1.0, जो 1989 में जारी हुआ, जिसमें RSA एल्गोरिदम का इस्तेमाल किया गया था। बुनियादी RSA हस्ताक्षरों की संगणना निम्नतः है। RSA हस्ताक्षर कुंजी उत्पन्न करने के लिए, बस modulus N युक्त RSA कुंजी युग्म को जनित करना होगा, जो दो बड़ी अभाज्य संख्या का गुणनफल हो, जिसके साथ पूर्णांक e और d कुछ ऐसे हों कि e d = 1 mod φ(N), जहां φ यूलर फ़ाई-फलनक है। हस्ताक्षरकर्ता की सार्वजनिक कुंजी में N और e शामिल होंगे और हस्ताक्षरकर्ता की गोपनीय कुंजी में शामिल होगा d.
संदेश m पर हस्ताक्षर करने के लिए, हस्ताक्षरकर्ता परिकलित करता है σ=m d mod N. सत्यापित करने के लिए प्राप्तकर्ता जांचता है कि σe = m mod N है।
जैसा कि पहले उल्लेख किया गया, यह बुनियादी प्रणाली बहुत सुरक्षित नहीं है। हमलों को रोकने के लिए, पहले संदेश m को गोपनीय हैश फलनक लागू कर सकते हैं और फिर फल के लिए ऊपर वर्णित RSA एल्गोरिदम लागू कर सकते हैं। तथाकथित यादृच्छिक प्रामाणिक मॉडल में इस अभिगम को सुरक्षित साबित किया जा सकता है।
1984 में, शफ़ी गोल्डवैसर, सिल्वियो मिकाली और रोनाल्ड रिवेस्ट ने सबसे पहले डिजिटल हस्ताक्षर योजनाओं की सुरक्षा अपेक्षाओं को यथातथ्य रूप से परिभाषित किया। उन्होंने हस्ताक्षर प्रणालियों के लिए आक्रामक मॉडलों के पदानुक्रम को वर्णित किया और GMR हस्ताक्षर योजना को प्रस्तुत किया, ऐसा पहला, जो किसी चुनिंदा संदेश हमले के प्रति एक अस्तित्वात्मक जालसाजी को भी रोकने में समर्थ के रूप में साबित हो सकता था।
सबसे प्रारंभिक हस्ताक्षर प्रणालियां एक जैसी थीं: उनमें कूटद्वार क्रम-परिवर्तन का उपयोग शामिल था, जैसे RSA फलनक, या राबिन हस्ताक्षर योजना के मामले में, वर्ग सापेक्ष संयुक्त n परिकलन. एक कूटद्वारा क्रम-परिवर्तन परिवार, क्रम-परिवर्तनों का एक ऐसा परिवार है, जो ऐसे प्राचल द्वारा निर्दिष्ट होता है, जिसका अग्रवर्ती दिशा में परिकलन आसान है, लेकिन उलटी दिशा में परिकलन मुश्किल है। तथापि, प्रत्येक प्राचल के लिए एक "कूटद्वार" मौजूद है, जो उलटी दिशा में आसान परिकलन को सक्षम बनाता है। कूटद्वार क्रम-परिवर्तन को सार्वजनिक-कुंजी एनक्रिप्शन प्रणाली के रूप में देखा जा सकता है, जहां प्राचल सार्वजनिक कुंजी है और कूटद्वार गोपनीय कुंजी है और जहां एनक्रिप्शन, अग्रवर्ती दिशा में क्रम-परिवर्तन के परिकलन से मेल खाती है, जबकि डीक्रिप्शन विपरीत दिशा से मेल खाती है। कूटद्वारा क्रम-परिवर्तनों को डिजिटल हस्ताक्षर प्रणालियों के रूप में भी देखा जा सकता है, जहां गुप्त कुंजी के साथ विपरीत दिशा में परिकलन को हस्ताक्षर माना जाता है और आगे की दिशा में परिकलन हस्ताक्षर को सत्यापित करने के लिए किया जाता है। इस संगतता के कारण, डिजिटल हस्ताक्षरों को अक्सर सार्वजनिक-कुंजी की गोपनीय प्रणालियों पर आधारित के रूप में वर्णित किया जाता है, जहां हस्ताक्षर डिक्रिप्शन के बराबर है और सत्यापन एन्क्रिप्शन के अनुरूप है, लेकिन डिजिटल हस्ताक्षर परिकलन का केवल यही एक तरीक़ा नहीं है।